Tweede grootste dwelmvonds in Noordwes - Maroela Media
Thabo Sematle, waarnemende woordvoerder van die departement van gemeenskapsveiligheid en vervoerbestuur, het Donderdag gesê beamptes was op roetine plaasveiligheidspatrollie toe hulle by 'n geslote hek stilgehou het. "Volgens inligting het twee mans van die plaas weggehardloop. Die polisie het toegang bekom tot die plaas en ontdek dat dwelms vervaardig word. Die polisie het beslag gelê op dwelmmiddels met 'n straatwaarde van meer as R8 miljoen," het Sematle verduidelik.
Die vrou het glo R60 000 aan 'n polisiebeampte aangebied as omkoopgeld. "Hy het die omkoopgeld van die hand gewys en die vrou is in hegtenis geneem. Sy sal na verwagting Vrydag in die Koster-landdroshof verskyn op aanklag van die vervaardiging en verskaffing van geskeduleerde middels en dwelmhandel."
Dié dwelmlaboratorium is die tweede grootste dwelmklopjag in Noordwes ná polisiebeamptes in April by die Kopfontein-grenspos dwelmmiddels ter waarde van R70 miljoen in 'n valse kompartement van 'n vragmotor gevind het. Die vragmotor was van Botswana na Suid-Afrika op pad. Die beskuldigdes in dié saak sal na verwagting op 28 Oktober in die Zeerust-landdroshof verskyn.
stefanie · 3 jare gelede
Ek stem saam, gooi weg daai sleutel, hulle verwoes duisende (jong)mense se lewens .
Nee vir 'n R60 000 bribe is iets wat jy nie elke dag hoor. Jy ìs 'n ware Polisieman!??
Nou kom ons eers agter selfs ons klein dorpies het fabrieke. En die uitvoere floreer skynbaar… Groei ons nou ons ekonomie met doepa?
ND · 3 jare gelede
Gooi weg die sleutel sy hoort nie in die samelewing nie….dankietog
DANKIE AAN DIE EERLIKE POLISIEMAN – BAIE MIN VAN JULLE! STEM SLUIT TOE EN GOOI SLEUTEL WEG!!!
BAIE DANKIE AAN DIE EERLIKE POLISIEMAN!!! BAIE MIN VAN SY SOORT IN ONS MAG!!! JA NEE STEM SLUIT TOE EN GOOI SLEUTEL WEG
Ons het meer van daai polisiemanne nodig.
Baie dankie aan Eerlike opregte polisiemanne wat ons en ons kinders beskerm. Ons salute julle!! Julle verdien 'n medalje!